યુપી, બિહાર, મધ્યપ્રદેશ અને રાજસ્થાન એ ચાર મુખ્ય રાજ્યો (પાંચ નાના રાજ્યો પણ ખરા – હરિયાણા, હિમાચલ અને ઉત્તરાખંડ, ઝારખંડ અને છત્તીસગઢ) હિન્દી પટ્ટાના છે. હિન્દી બેલ્ટના આ રાજ્યોમાં અને ગુજરાત મહારાષ્ટ્રમાંથી જ ભાજપ ધીમે ધીમે રાષ્ટ્રીય પક્ષ બન્યો છે. યુપીમાં લાંબા સમય પછી જબરી સફળતા મળી છે, પણ બિહારમાં પ્રાદેશિક સાથી સિવાય ચાલે તેમ નથી. તેની સામે રાજસ્થાન અને મધ્યપ્રદેશમાં પ્રાદેશિક પક્ષ નથી અને સીધો કોંગ્રેસ સામે જ મુકાબલો છે. તેનો ફાયદો મધ્યપ્રદેશમાં મળતો રહ્યો છે, પણ રાજસ્થાનમાં મળતો નથી.